Univerzitet u Prištini (1969–1999)
<s>Univerzitet u Prištini (, ), visokoobrazovna institucija koja je u Prištini postojala od 1969. do 1999.</s><s>Danas se na tradiciju ove institucije pozivaju dva univerziteta koji nose isto ime, albanski Univerzitet u Prištini sa sjedištem u Prištini i srpski Univerzitet u Prištini sa višegodišnjim privremenim sjedištem u Kosovskoj Mitrovici pa se za njega povremeno koristi i neslužbeni naziv Univerzitet u Kosovskoj Mitrovici.</s>

<s>Istorija</s>

<s>U periodu od 1958. do 1969. godine započele su sa radom prve institucije visokog obrazovanja u Socijalističkoj Autonomnoj Pokrajini Kosovo, neke od njih kao samostalne, a neke kao odjeljenja Univerziteta u Beogradu.</s><s>Savez komunista Kosova tih je godina zahtjevao veću samostalnost u vođenju Kosova i sa demonstracijama koje su se događale u novembru 1968. došlo je do osnivanja Univerziteta u Prištini.</s><s>Prvi fakulteti na univerzitetu bili su inženjerski, medicinski, pravni i filozofski dok su jezici na kojima se odvijala nastava bili albanski i srpskohrvatski.</s><s>Budući da je organizacija univerziteta bila podijeljena na osnovu jezika, instituciju se često smatralo za dva odvojena univerziteta.</s>

<s>Godine 1999. je, u toku rata, došlo do podjele univerziteta kada su nastavnici i studenti srpske nacionalnosti izbjegli u Centralnu Srbiju i nastavili rad pod istim imenom, prvo u Kruševcu, a potom u Kosovskoj Mitrovici.</s><s>Albanski nastavnici i studenti, pak, nastavljaju rad u instituciji pod istim imenom u Prištini.</s>

<s>Univerziteti u Srbiji
Univerziteti na Kosovu
Srpsko-albanski sukob</s>

